संसद के दोनों सदनों में प्रश्नकाल स्थगित करने का नोटिस  
भाजपा ने भ्रष्टाचार के मुद्दे पर बात रखने के लिए संसद के दोनों सदनों में प्रश्नकाल स्थगित करने का नोटिस दिया है।
भाजपा ने भ्रष्टाचार के मुद्दे पर बात रखने के लिए संसद के दोनों सदनों में प्रश्नकाल स्थगित करने का नोटिस दिया है। भाजपा के एक वरिष्ठ नेता ने कहा कि कई सदस्यों ने राज्यसभा के सभापति और लोकसभा अध्यक्ष के समक्ष प्रश्नकाल स्थगित कर देश में वर्तमान परिस्थितियों में भ्रष्टाचार के मुद्दे पर अपनी बात रखने के लिए प्रश्नकाल स्थगित करने का नोटिस दिया है।  लोकसभा में विपक्ष की नेता सुषमा स्वराज उन सदस्यों में शामिल थी जिन्होंने प्रश्नकाल स्थगित करने का नोटिस दिया। जबकि राज्यसभा में इसी प्रकार का नोटिस सांसद प्रकाश जावड़ेकर समेत अन्य सदस्यों ने दिया।गौरतलब है कि संसद के दोनों सदनों में राणनीति तय करने के लिए आज सुबह राजग नेताओं की बैठक हुई।